CELEX: 32014R0724
Language: et
Date: 2014-06-26 00:00:00
Title: Komisjoni rakendusmäärus (EL) nr 724/2014, 26. juuni 2014 , andmevahetusstandardi kohta Euroopa Parlamendi ja nõukogu määrusega (EL) nr 549/2013 (Euroopa Liidus kasutatava Euroopa rahvamajanduse ja regionaalse arvepidamise süsteemi kohta) nõutavate andmete edastamiseks  EMPs kohaldatav tekst

1.7.2014   
            
            
               ET
            
            
               Euroopa Liidu Teataja
            
            
               L 192/38
            
         KOMISJONI RAKENDUSMÄÄRUS (EL) nr 724/2014,
   26. juuni 2014,
   andmevahetusstandardi kohta Euroopa Parlamendi ja nõukogu määrusega (EL) nr 549/2013 (Euroopa Liidus kasutatava Euroopa rahvamajanduse ja regionaalse arvepidamise süsteemi kohta) nõutavate andmete edastamiseks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. mai 2013. aasta määrust (EL) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta, (1) eriti selle artikli 3 lõiget 2,
   ning arvestades järgmist:
   
               (1)
            
            
               Määruse (EL) nr 549/2013 artikli 3 lõike 2 kohaselt peaksid liikmesriigid edastama komisjonile määrusega nõutavad andmed ja metaandmed kindlaksmääratud andmevahetusstandardi ja muu praktikas kohaldatava korra kohaselt, mille peab kindlaks määrama komisjon.
            
         
               (2)
            
            
               Ühtse standardi kohaldamine määrusega (EL) nr 549/2013 hõlmatud statististiliste andmete vahetamiseks ja edastamiseks aitaks märkimisväärselt kaasa ettevõtjate andmetöötlusprotsesside integreerimisele selles statistikavaldkonnas.
            
         
               (3)
            
            
               Rahvusvaheliste Arvelduste Pank, Euroopa Keskpank, Euroopa Komisjon (Eurostat), Rahvusvaheline Valuutafond, Majanduskoostöö ja Arengu Organisatsioon (OECD), ÜRO ja Maailmapank on käivitanud statistiliste andmete ja metaandmete standardi (SDMX) algatuse statistiliste ja tehniliste standardite kohta andmete ja metaandmete vahetuseks ja jagamiseks. Ametliku statistika vahetamiseks pakub SDMX statistilisi ja tehnilisi standardeid, sealhulgas SDMX-märgistuskeel, kasutades XML-süntaksit („SDMX-ML-vorming”). Seega tuleks kehtestada kõnealuse standardi alusel koostatud uus andmevorming ja andmestruktuuri määratlus. Selleks et hõlbustada üleminekut uuele vormingule, peaks komisjon esimesed kaks aastat pärast määruse jõustumist andma liikmesriikidele näidised, mida saab kasutada sisenditena SDMX teisendamisvahenditele.
            
         
               (4)
            
            
               Komisjon peaks tegema kättesaadavaks üksikasjaliku dokumentatsiooni SDMX andmestruktuuri määratluste kohta ja esitama juhiseid nende rakendamiseks.
            
         
               (5)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Andmete edastamise standard
   Liikmesriigid esitavad määruses (EL) nr 549/2013 nõutud andmed, kasutades SDMX andmestruktuuri määratlusi.
   Artikkel 2
   Andmevormingu tehniline spetsifikatsioon
   Liikmesriigid esitavad andmed ja metaandmed SDMX-ML-vormingus.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. septembrist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 174, 26.6.2013, lk 1.